open-index/open-wikipedia-markdown huggingface dataset:
Roger Milla

**Rodžeris Mila** (*Roger Milla*; g. 1952 m. gegužės 20 d.) – buvęs Kamerūno futbolininkas, rungtyniavęs puolėjo pozicijoje. Dalyvavo 3 pasaulio futbolo čempionatuose bei tapo vyriausiu žaidėju, įmušusiu įvartį pasaulio čempionato varžybose (sulaukęs 42 m., 1994 m. čempionato varžybose prieš Rusiją).

## Karjera

Karjeros pradžioje rungtyniavo įvairiuose Kamerūno klubuose, perėjęs į Jaundės „Tonnerre“ klubą tapo jo lyderiu ir 1976 m. buvo išrinktas Afrikos metų futbolininku. 

1977 m. išvyko į Prancūziją, bet ten buvo daugiausia atsarginiu žaidėju. Daugiau žaidybinio laiko gavo 1980 m. tapęs „SC Bastia“ klubo žaidėju. 1989 m. žaidėjas išvyko į Reunjoną, o vėliau grįžo į „Tonnerre“ klubą. 1994–1996 m. rungtyniavo Indonezijoje, o karjerą baigė Kamerūne.

## Rinktinė

Kamerūno rinktinės nuolatiniu žaidėju Rodžeris Mila tapo 1978 m., pradėjęs žaisti Prancūzijoje. Su savo šalies komanda jis dalyvavo 1982 m. pasaulio čempionate, ten įmušė įvartį į Peru vartus, bet jis nebuvo įskaitytas. Dar dalyvavo 1984 m. vasaros olimpinėse žaidynėse, o 1987 m. baigė karjerą rinktinėje. Tačiau prieš 1990 m. pasaulio čempionatą pats Kamerūno prezidentas Polis Bija paprašė Milos grįžti į rinktinę. Puolėjas sutiko ir, būdamas 38 metų, žaidė itin rezultatyviai – įmušė po du įvarčius Rumunijai ir Kolumbijai, o ketvirtfinalio varžybose su Anglija uždirbo 11 m baudinį ir atliko rezultatyvų perdavimą. Mila dalyvavo ir 1994 m. pasaulio čempionate, būdamas 42 metų. Nors tas čempionatas Kamerūnui nesusiklostė taip sėkmingai, kaip praeitas, Mila įmušė įvartį Rusijai.

Rodžeris Mila taip pat pagarsėjo savo originaliais įvarčių šventimais.

## Dalyvavimas čempionatuose

|}

## Išnašos

## Nuorodos
*
Doloresa Kleiborn (filmas)

**Doloresa Kleiborn** (angl. **Dolores Claiborne**) – 1995 metais JAV sukurta drama pagal Stepheno Kingo to paties pavadinimo romaną. 

## Trumpa santrauka

Filme pasakoja istorija apie reporterę Seleną, kuri grįžta į gimtąjį miestelį, kuriame gyvenanti jos motina Doloresa Kleiborn yra kaltinama nužudžiusi turtingą vietinę moterį Verą Donovan, kurios namus ji tvarkydavo. Vera buvo paralyžiuota ir nesugyvenamo charakterio, o paštininkas matė Doloresą prie Veros su pakeltu kočėlu, kai ši nukrito nuo laiptų. Selena nejaučia motinai užuojautos, nes mano, jog ši prieš dvidešimt metų nužudė jos tėvą. Doloresos kaltumu įsitikinęs ir detektyvas Johnas Mackey, visomis priemonėmis besistengiantis surinkti įkalčius.
Filme atskleidžiama, kad Selena vaikystėje buvo seksualiai išnaudojama savo tėvo, o Doloresa, sužinojusi apie vyro poelgį bei šiam pavogus pinigus, kuriuos ji taupė dukters mokslams, leido nuskęsti sename šulinyje; taip pat ir tai, kad Doloresa nežudė Veros, nors ši to prašė pati, nesėkmingai bandžiusi nusižudyti vežimėliu nukrisdama nuo laiptų. Labai nenoriai detektyvas Mackey priverstas pripažinti, kad svarių įrodymų Doloresos kaltumui įrodyti jis neturi. 

## Aktoriai

: *Aktorius – vaidmuo*
*Jennifer Jason Leigh – Selena St. George
*Kathy Bates - Dolores Claiborne
*Judy Parfitt - Vera Donovan
*Christopher Plummer - detektyvas John Mackey
*David Strathairn - Joe St. George
*Eric Bogosian - Peter
*John C. Reilly - konsteblis Frank Stamshaw
*Ellen Muth – Selena vaikystėje
*Bob Gunton - Mr. Pease 
*Wayne Robson - Sammy Marchant
Buėja

**Buėja** (, ) – miestas Kamerūno pietvakarinėje dalyje, Bonio įlankos pakrantėje, Kamerūno kalno pietiniame šlaite. Pietvakarių regiono administracinis centras. Yra oro uostas. Tekstilės, medienos apdirbimo, maisto (arbatos, aliejaus) pramonė. Žemės ūkio regiono prekybinis centras (arbatmedžių auginimas). Turizmas. Veikia menų institutas, Buėjos universitetas (vienintelis anglų k. universitetas šalyje).

Dėl drėgnų oro masių, susilaikančių Kamerūno kalno šlaituose, Buėjoje iškrenta daug kritulių, mieste dažna dulksna, ilgai tvyro migla.

## Istorija

Buėja įkurta bakverių žemėse. Miestas 1901–1919 m. buvo Vokiečių Kamerūno administraciniu centru, o 1949–1961 m. Pietų Kamerūno sostine.

## Šaltiniai
Michailas Čigiris

**Michailas Čigiris** (, g. 1948 m. gegužės 29 d. Minsko srities Usovo kaime) – baltarusių politikas, buvęs Baltarusijos Ministras pirmininkas (1994–1996 m.).

## Biografija
1970 m. baigęs Baltarusijos TSR valstybinį liaudies ūkio institutą dirbo įvairiuose TSRS Valstybinio banko padaliniuose. 1991–1994 m. buvo „Belagroprombanko“ valdybos pirmininkas.

1994 m. Baltarusijos prezidentu išrinktas Aleksandras Lukašenka M.Čigirį paskyrė šalies Ministru pirmininku. 1996 m. lapkričio mėn. A. Lukašenkai inicijavus referendumą dėl Konstitucijos pataisų, atsistatydino.

Iki 1999 m. dirbo koncerno „GEA“ atstovybės Maskvoje valdytoju.

2001 m. dalyvavo Baltarusijos prezidento rinkimų kampanijoje, tačiau nesurinko reikalingo palaikančiųjų parašų skaičiaus.

## Šaltiniai

|-
V-2

**V-2** ( 'atpildo ginklas 2'; techninis pavadinimas „Aggregat-4“, *A4*) – pirmoji pasaulyje skystuoju kuru varoma vidutinio nuotolio raketa, sukurta Vokietijoje Antrojo pasaulinio karo pradžioje. V-2 taip pat yra trečiasis aparatas, išskridęs į kosminę erdvę.

## Istorija
Raketą pradėta kurti apie 1937 m. Pėnemiundės tyrimų centre Uznamo saloje. 1942 m. prototipas pirmą kartą istorijoje viršijo 80 km aukštį, vėliau, 1945 m., pasiektas ir 200 km aukštis. Nuo 1943 m. požeminėje „Mittelverk“ gamykloje (Harco kalnuose) buvo pradėta raketos serijinė gamyba. 1944 m. rugsėjį Vermachtas link Sąjungininkų teritorijų paleido virš 3000 V-2 raketų, kurių dauguma pataikė į Londono ir Antverpeno miestus. Dėl šių atakų žuvo apie 7 250 kariškių ir civilių, tuo tarpu 12 000 žmonių žuvo gamindami raketas. Pasibaigus Antrajam pasauliniam karui, amerikiečių, sovietų ir britų vyriausybės, atitinkamai surengusios slaptas operacijas pavadiniais „Paperclip“, „Osoaviakhim“ ir „Backfire“, įgijo V-2 raketos techninius brėžinius ar sulaikė pačius mokslininkus, dirbusius prie šių raketų, ir jais pasinaudojo savo pačių raketų gamyboje.

## Kuras
Šioje raketoje kaip kuras buvo naudojamas etilo alkoholio vandeninis tirpalas kartu su skystu deguonimi. Alkoholis lengvai maišosi su vandeniu, todėl visada galima sumažinti degimo temperatūrą pridedant daugiau vandens. Variklio aušinimo sistema buvo dar netobula ir žibalo (ar gryno alkoholio) degimo su deguonimi temperatūra jam buvo nepriimtinai aukšta.

## Charakteristikos

## Šaltiniai
Mantispos

**Mantispos** (*Mantispidae*) – tinklasparnių (*Neuroptera*) šeima. Tai maži ir vidutinio dydžio vabzdžiai. Pavadinimas „*Mantispidae*“ kilęs nuo maldininkų (, ), dėl panašių priekinių kojų.

Pasaulyje apie 400 rūšių. Europoje − 5.

## Išvaizda, ekologija
Suaugusių mantispų kūno ilgis nuo 7 iki 45 mm ilgio. Išskleistų sparnų plotis nuo 5 iki 50 mm. Kai kurios rūšys (*[[Climaciella brunnea]]*, *[[Euclimacia mazginis]]*) išvaizda imituoja vapsvas (mimikrija), bet dauguma rūšių yra rusvos, žalsvos, geltonos ar rausvos atspalvių. Priekinės kojos čiupamosios, panašios į maldininkų.

Suaugėliai plėšrūs, minta įvairiais smulkiais vabzdžiais ir kitais bestuburiais. Medžioja dažniausiai naktį.

Lervos vystosi vorų kiaušinių kokonuose, misdamos kiaušiniais. Taip pat kai kurios rūšys parazituoja bičių ir vapsvų lervas.
Čambai

**Čambai** (arba ***džambai***) – Afrikos tauta, gyvenanti Nigerijoje ir šiaurės vakarų Kamerūne. Populiacija siekia ~800 tūkst. žmonių. Vartoja čambalekų ir čambadakų kalbas, priklausančias Atlanto-Kongo kalbų grupei. Išskiriamos čambų gentys: čamba-lekonai, kunganai, suntanai, dongai, takumai.

Verčiasi daugiausia gyvulininkyste (galvijų auginimu), amatais (puodininkystė ir pintinių pynimas).

Dauguma čambų išpažįsta tradicinius tikėjimus, dalis – musulmonai sunitai. XX a. pab. buvo išlikęs leviratas, sororatas, nuotakos išpirka. Turi gausų folklorą.

## Šaltiniai
Kamerūno regionai

**[[Kamerūnas]]** adiministraciškai padalintas į 10 **regionų**. Iki 2008 m. šie regionai buvo vadinami provincijomis. Regionai savo ruožtu dalinami į departamentus, kurių šalyje iš viso yra 58.

## Nuorodos
* Cameroon: Administrative Division (Citypopulation.de)
* Regions of Cameroon (Statoids.com)
2013 m. Afrikos Tautų taurė

**2013 m. Afrikos Tautų taurė** – 29-asis Afrikos Tautų taurės turnyras, vykęs Pietų Afrikos Respublikoje 2013 m. sausio 19-vasario 10 dienomis, 5 miestuose.

Šį turnyrą surengti turėjo Libija, bet dėl šalyje kilusio pilietinio karo turnyras perkeltas į Pietų Afrikos Respubliką, o Libijai palikta galimybė surengti čempionatą 2015 m.

Čempionais tapo Nigerijos futbolininkai, finale 1:0 nugalėję Burkina Fasą.

2013 m. Afrikos Tautų taurės laimėtojas pateko į 2013 m. Konfederacijų taurės turnyrą.

## Stadionai
Čempionatas vyko 5 Pietų Afrikos miestuose.

## Komandų sudėtys

## Atranka

Atranka į Afrikos Tautų taurę vyko nuo 2012 m. sausio 15 d. iki 2012 m. spalio 12 d.

### Patekusios komandos

*  *(kaip šeimininkai)*
* 
* 
* 
* 
* 
* 
* 
* 
* 
* 
* 
* 
* 
* 
* 

## Grupės etapas

### A grupė

----

----

----

----

----

### B grupė

----

----

----

----

----

### C grupė

----

----

----

----

----

### D grupė

----

----

----

----

----

## Atkrentamosios varžybos

### Ketvirtfinaliai

----

----

----

### Pusfinaliai

----

### Dėl 3 vietos

### Finalas

## Įvarčių autoriai
;4 įvarčiai

*  Wakaso Mubarak

*  Emmanuel Emenike

;3 įvarčiai

*  Alain Traoré

*  Seydou Keita

;2 įvarčiai

*  Jonathan Pitroipa
*  Dieumerci Mbokani
*  Gervinho

*  Yaya Touré
*  Kwadwo Asamoah
*  Mamadou Samassa

*  Sunday Mba
*  Victor Moses
*  Siyabonga Sangweni

;1 įvartis

*  Sofiane Feghouli
*  El Arbi Hillel Soudani
*  Aristide Bancé
*  Djakaridja Koné
*  Platini
*  Fernando Varela
*  Héldon Ramos
*  Trésor Mputu
*  Wilfried Bony
*  Didier Drogba
*  Cheick Tioté
*  Didier Ya Konan
*  Adane Girma

*  Emmanuel Agyemang-Badu
*  Christian Atsu Twasam
*  John Boye
*  Asamoah Gyan
*  Cheick Fantamady Diarra
*  Sigamary Diarra
*  Issam El Adoua
*  Youssef El-Arabi
*  Abdelilah Hafidi
*  Ahmed Musa
*  Brown Ideye

*  Uwa Elderson Echiéjilé
*  May Mahlangu
*  Lehlohonolo Majoro
*  Tokelo Rantie
*  Emmanuel Adebayor
*  Jonathan Ayité
*  Serge Gakpé
*  Dové Wome
*  Khaled Mouelhi
*  Youssef Msakni
*  Collins Mbesuma
*  Kennedy Mweene

;Į savo vartus
*  Nando (Angolos naudai)
2013 m. Afrikos Tautų taurės atranka

**2013 m. Afrikos Tautų taurės atranka** – atrankos procesas į 2013 m. Afrikos Tautų taurės čempionatą. Kadangi čempionatas vyks praėjus tik metams po praeito čempionato, atrankos procesas supaprastintas.

Atrankoje dalyvavo 48 CAF narės, tiesa, Svazilandas pasitraukė dar prieš turnyro pradžią.

## Išankstinis etapas

|}

## I etapas

|}

## II etapas

|}
2014 m. pasaulio futbolo čempionato atranka/Europa

Straipsnyje pateikiami atrankos į **[[2014 m. pasaulio futbolo čempionatas|2014 m. pasaulio futbolo čempionatą]] Europos zonos** rezultatai.

## Tvarka

Atranka vyksta įprasta tvarka. Komandos suskirstytos į 9 grupes. Grupių nugalėtojai į pasaulio čempionatą patenka automatiškai, o 8 antras vietas užėmusios komandos (devintoji atmetama pagal prasčiausią rezultatą) varžosi tarpusavyje dėl likusių 4 kelialapių.

## Grupės

### A grupė

### B grupė

### C grupė

### D grupė

### E grupė

### F grupė

### G grupė

* Lietuvos rinktinė 2014 m. pasaulio futbolo čempionato atrankoje

### H grupė

### I grupė

## Papildomos atrankos varžybos

|}



----


----


----



## Rezultatyviausi žaidėjai

;11 įvarčių

*  Robin van Persie

;10 įvarčių

*  Edin Džeko

;8 įvarčiai
*  Vedad Ibišević
*  Mesut Özil

;7 įvarčiai
*  Wayne Rooney

;6 įvarčiai

*  David Alaba
*  Robbie Keane

*  Tomer Hemed
*  Eden Ben Basat

*  Hélder Postiga
*  Zlatan Ibrahimović

;5 įvarčiai

*  Zvjezdan Misimović
*  Franck Ribéry
*  Marco Reus
*  Mario Balotelli

*  Jeremain Lens
*  Rafael van der Vaart
*  Ciprian Marica
*  Aleksandr Kerzhakov

*  Milivoje Novaković
*  Burak Yılmaz
*  Umut Bulut

;4 įvarčiai

*  Yura Movsisyan
*  Kevin De Bruyne
*  Daniel Agger
*  Frank Lampard
*  Danny Welbeck
*  Thomas Müller
*  Miroslav Klose
*  Mario Götze
*  André Schürrle

*  Balázs Dzsudzsák
*  Gylfi Sigurðsson
*  Kolbeinn Sigþórsson
*  Pablo Osvaldo
*  Eugen Sidorenco
*  Andrija Delibašić
*  Dejan Damjanović
*  Jakub Błaszczykowski
*  Bruno Alves
*  Cristiano Ronaldo

*  Aleksandr Kokorin
*  Viktor Fayzulin
*  Aleksandar Kolarov
*  Pedro
*  Álvaro Negredo
*  Marko Dević
*  Andriy Yarmolenko
*  Gareth Bale

;3 įvarčiai

*  Henrikh Mkhitaryan
*  Marc Janko
*  Martin Harnik
*  Miralem Pjanić
*  Stanislav Manolev
*  Aleksandar Tonev
*  Mario Mandžukić
*  Tomáš Pekhart
*  Nicklas Bendtner
*  Jermain Defoe

*  Toni Kroos
*  Dimitris Salpingidis
*  Birkir Bjarnason
*  Jóhann Berg Guðmundsson
*  Jonathan Walters
*  Arjen Robben
*  Robert Lewandowski
*  Gabriel Torje
*  Roman Shirokov

*  Filip Đuričić
*  Martin Jakubko
*  Marek Sapara
*  Johan Elmander
*  Fabian Schär
*  Yevhen Konoplyanka
*  Yevhen Khacheridi
*  Yevhen Seleznyov
*  Roman Bezus
Yoshiaki Kuji

**Jošiakis Kudži** (, g. 1945 m. kovo 31 d.) – Japonijos politikas, buvęs Kudžio miesto meras.

1979 m. dėl ligos mirus tuomečiam miesto merui Yoshimi Kuji meru buvo išrinktas pastarojo sūnus. Meru vis būdavo perrenkamas ir pralaimėjo tik po 6 kadencijų 2003 m.

Būdamas meru miesto, su kuriuo Klaipėda santykius užmezgė 1989 m., po 1991 m. sausio 13-osios nusiuntė laišką tuometiniam SSRS prezidentui M. Gorbačiovui, reikalaudamas sustabdyti ginkluotą agresiją prieš Lietuvą.

Už tai ir indėlį plėtojant dvišalius miestų santykius 2003 m. apdovanotas Vytauto Didžiojo ordino Karininko kryžiumi.

2015 m. buvo apdovanotas ir Japonijos valstybės Tekančios saulės ordinu.

## Šaltiniai
Straubliuočiai

**Straubliuočiai** (*Hemiptera*) – vabzdžių būrys. Jam priklauso 50-80 tūkst. rūšių. Šio būrio vabzdžius vienija savita burnos aparato sandara.

## Ypatybės
Visiems straubliuočių būrio atstovams būdingas siurbiamasis burnos aparatas. Straubliuką sudaro pailgėjusios mandibulės ir maksilės, kurias apsupa pakitusi apatinė lūpa. Toks burnos aparatas pritaikytas pradurti audinius (dažniausiai augalų) ir siurbti skysčius. Panašų burnos aparatą turi straubliuočiams giminingi tripsai ir utėlės, bet šios šeimos lengvai atskiriamos pagal kitus požymius.

Priekiniai sparnai arba plėviški, arba prie pagrindo sukietėję (blakės). Sparnai sudedami stogiškai arba plokščiai. Užpakaliniai sparnai visada plėviški ir dažniausiai trumpesni už priekinius.

Antenos dažniausiai iš 5 segmentų, letenėlės – iš 3 arba mažiau.

## Gyvenimo ciklas ir ekologija
Straubliuočių metamorfozė nepilna, t. y. iš kiaušinėlių išsirita į suaugėlius panašūs jaunikliai, nėra lėliukės stadijos. Tai didžiausias nepilnos metamorfozės vabzdžių būrys – kitiems gausiausiems būriams (drugiams, vabalams, dvisparniams ir plėviasparniams) būdinga pilna metamorfozė su kirmėliškomis lervomis ir lėliukės stadija.

Amarams būdinga partenogenezė, kuomet neapvaisintos patelės gimdo savo klonus.

Didžioji dalis straubliuočių – augalėdžiai. Likusios dalies dauguma – plėšrūnai. Yra ir kraujasiurbių parazitų.

Dalis straubliuočių prisitaikė prie vandeninio gyvenimo būdo (vandens skorpionai, nugarplaukos), arba gyvena ant vandens paviršiaus (vandeniniai čiuožikai). Pastarosios šeimos gentis *Halobates* – vieninteliai jūriniai vabzdžiai.

## Sistematika
Seniau straubliuočiai buvo skaidomi į 2 būrius - lygiasparnius (*Homoptera*) ir blakes (*Heteroptera*). Vėliau nustatyta, kad kartu su amarais lygiasparniams priskirti cikadiniai iš tiesų giminingesni blakėms, nei amarams, o blakinukės užima tarpinę padėtį tarp jų. Todėl šiuo metu lygiasparniai ir blakės sujungti į vieną būrį su keliais (dažniausiai 4) pobūriais:
* Cikadiniai (*Auchenorrhyncha*)
** Infrabūrys *[[Cicadomorpha]]*
** Infrabūrys *[[Fulgoromorpha]]* – kartais šie infrabūriai išskiriami kaip atskiri pobūriai. 
* Blakės (*Heteroptera*)
* Amariniai (*Sternorrhyncha*)
* Blakinukės (*Coleorrhyncha*)

## Nuorodos
Welcome 2 My Nightmare

***Welcome 2 My Nightmare*** – 26-asis studijinis Alice Cooper albumas, išleistas 2011 metais. Billboard 200 sąraše jis buvo pasiekęs 22 vietą. Ši pozicija buvo aukščiausias pasiekimas nuo Hey Stoopid pasirodymo 1991 metais. Albumo idėja buvo kilusi jau anksčiau, norint pažymėti vieno sėkmingiausių atlikėjo albumų Welcome to My Nightmare išleidimo trisdešimtmetį. Šio albumo įrašuose dalyvavo originaliosios *Alice Cooper* sudėties nariai Michael Bruce, Dennis Dunaway, Neal Smith. 

## Dainos
#"I Am Made of You" (Alice Cooper, Bob Ezrin, Desmond Child) - 5:32
#"Caffeine"   (Cooper, Ezrin, Tommy Henriksen, Keith Nelson) 3:23 
#"The Nightmare Returns"   (Cooper, Ezrin) 1:14 
#"A Runaway Train" (Cooper, Ezrin, Dennis Dunaway) 3:51"
#"Last Man on Earth" (Cooper, Ezrin, Piggy D, David Spreng) 3:47 
#"The Congregation" (Cooper, Ezrin, Henriksen) 3:59 
#"I'll Bite Your Face Off" (Cooper, Ezrin, Henriksen, Neal Smith) 4:25
#"Disco Bloodbath Boogie Fever" (Cooper, Ezrin, Henriksen) 3:35 
#"Ghouls Gone Wild"   (Cooper, Ezrin, Henriksen) 2:33 
#"Something to Remember Me By" (Cooper, Dick Wagner) 3:16 
#"When Hell Comes Home" (Cooper, Ezrin, Michael Bruce) 4:29 
#"What Baby Wants" (su Ke$ha) Cooper, Ezrin, Henriksen, Kesha 3:43 
#"I Gotta Get Outta Here" (Cooper, Ezrin, Patterson Hood) 4:20
#"The Underture (Instrumentinė)"   (Cooper, Ezrin, Henriksen, Child, Wagner, Jeremy Rubolino, Kelly Jay Fordham) 4:37

## Muzikantai
*Alice Cooper – vokalas, lūpinė armonikėlė
*Bob Ezrin - prodiuseris
*Tommy Henriksen – gitara, bosinė gitara, klavišiniai, programavimas 
*Michael Bruce – gitara, klavišiniai, pritariantis vokalas dainose  "A Runaway Train", "I'll Bite Your Face Off" ir "When Hell Comes Home"
*Dennis Dunaway – bosinė gitara, pritariantis vokalas dainose  "A Runaway Train", "I'll Bite Your Face Off" ir "When Hell Comes Home"
*Neal Smith – mušamieji, perkusija, pritariantis vokalas dainose  "A Runaway Train", "I'll Bite Your Face Off" ir "When Hell Comes Home"
*Steve Hunter – gitara dainose "Something To Remember Me By", "When Hell Comes Home" ir "What Baby Wants"
*Keith Nelson – gitara, pritariantis vokalas dainoje "Caffeine"
*Dick Wagner – gitara dainoje "The Underture"
*Tommy Denander – gitara dainoje "I Am Made of You"
*Vince Gill – gitara dainose "A Runaway Train" ir "Gotta Get Outta Here"
*Ke$ha – vokalas dainoje "What Baby Wants"
*Rob Zombie – pritariantis vokalas dainoje "The Congregation"
*Pat Buchanan - gitara
*Vicki Hampton – pritariantis vokalas
*Wendy Moten - pritariantis vokalas
Daudžgirių dvaras

**Daudžgirių dvaras** – dvaras Daudžgirių (Pagirių) kaime, Biržų rajone. Išlikę rūmų griuvėsiai.

## Istorija

Dvaras jau XVIII a. viduryje priklausė Bistromų giminei, kurie XIX a. pradžioje pastatė dvaro rūmus.

1811 m., prieš prancūzmetį (Napoleono kariuomenės įsiveržimą) dvarui priklausė 242 gyventojai, jį valdė carinės Rusijos kariuomenės poručikas, našlys, liuteronų tikėjimą išpažinęs Aleksandras Bistromas. Pasakojama, kad A. Bistromas labai mėgęs lošti kortomis – rinkdavęsi Pabiržės katalikų parapijos klebonas, Pabiržės dvarininkai Komorovskiai ir Borovskiai, Mantagailiškių dvarininkai Holšteinai, fon Ropai, Bistromai. Nesėkmingai susiklosčiusios kortų partijos metu poručikas Aleksandras Bistromas dvarą pralošė baronui Ailchilemui fon Ropui ir nusišovė.

1845 m. dvaro savininkais jau užrašyti baronai fon Ropai. Baronas A. Ropas su žmona Lidija fon Rop turėjo tris sūnus, kurie paveldėjo:
* Ąžuolpamūšės dvarą;
* Gulbinų dvarą;
* tuomet didžiausią ir gražiausią Daudžgirių dvarą.

Daudžgirius valdęs Fridrichas Ropas su žmona bei dukra Lidija ir sūnumi Pirmojo pasaulinio karo metais išvažiavo į Vokietiją. Dvaras, kuriam priklausė beveik 450 ha žemės, buvo išparceliuotas.

Tarybiniais laikais dvaro rūmuose buvo įkurti vaikų namai, kuriuos panaikinus pastatas buvo neremontuojamas ir ėmė griūti.

## Kultūrinė veikla

Apie 1917 m. smuikininkas, pedagogas ir chorvedys Motiejus Budriūnas dvare pradėjo organizuoti chorus ir rengti vakarus koncertus.

## Telefoninis ryšys

1904 m. telefoninio ryšio statutą pasirašė jo autoriai: baronas Vilhelmas fon Ropas iš Pajiešmenės dvaro, Andre Holstenas iš Padaičių dvaro, grafas C.Komorowskis iš Pabiržės dvaro, baronas Henrikas Holštenas iš Mantagailiškio dvaro, S.Ordynecas iš Kaunių dvaro, Daudžgirių dvaro savininko barono Vilhelmo von der Roppo žentas Fridrichas von Reiswitzas, grafo Alfredo Jono Tiškevičiaus Biržų Astravo dvaro įgaliotinis M.Jastržembskis, baronas Paulius von der Roppas iš Ąžuolpamūšės dvaro ir dar vienas žmogus, kurio pavardės Biržų krašto muziejuje laikomame statute jau neįmanoma įskaityti.

## Žymūs žmonės
* Baronas Frydrichas fon der Ropas (1879–1964) – iš Baltijos vokiečių kilęs Lietuvos dvarininkas. Kalnų inžinierius, visuomenininkas ir religinių knygų autorius.
* Dvarą savo tėviške vadino (čia nuo 1873 m. gyveno) ir Teodoras Brazys - kompozitorius, muzikologas, vargonininkas, pedagogas, choro dirigentas.

## Šaltiniai

* Daudžgirių buv. dvaro sodybos fragmentai (Kultūros vertybių registras)
* Daudžgirių dvaro sodybos fotofiksacija (Lietuvos dvarų duomenų bazė)
* Daudžgiriai. Dvarai, kurių neliks (1)
Korėjos kosmoso tyrimų institutas

**Korėjos kosmoso tyrimų institutas** (; sutrumpintai: **KARI**) – Pietų Korėjos valstybinė agentūra, vykdanti kosmoso tyrimus. Veikia nuo 1989 m., būstinė įsikūrusi Tedžono mieste.

KARI į orbitą yra paleidusi kelių rūšių palydovus (KITSAT, STSAT, KOMPSAT, COMS programos), kuria kosmines raketas (KSR, KSLV programos). Bendradarbiaudama su Rusija, KARI 2006-2008 m. vykdė astronautų ruošimo programą ir 2008 m. balandį į Tarptautinę Kosminę Stotį dešimčiai dienų išsiuntė pirmąją Korėjos astronautę I Sojon (이소연).

## Išnašos

## Nuorodos
* Oficialus puslapis
Adamavos regionas

**Adamavos regionas** (, ) – administracinė teritorija vidurio Kamerūne. Ribojasi su Centriniu ir Rytų regionais pietuose, su Šiaurės Vakarų ir Vakarų regionais pietvakariuose, su Nigerija vakaruose, su Šiaurės regionu šiaurėje ir su Centrinės Afrikos Respublika rytuose. Administracinis centras – Ngaunderė.

## Geografija
Didžiąją dalį teritorijos užima 1000–2000 m aukščio Adamavos plokščiakalnis, išraižytas slėnių ir tektoninių lūžių. Aukščiausia vieta siekia 2460 m (Džabal Mbabo k.). Adamavos regione prasideda dauguma Kamerūno upių. Jos priklauso 3 skirtingiems baseinams – Nigerio, Čado ežero ir Atlanto vandenyno. Svarbiausios upės yra Mbamas, Kimas, Džeremas, Mberė. Yra kraterinių ežerų. Būdingi savanų kraštovaizdžiai, miškų yra išlikę kalnuose ir draustiniuose.

## Gyventojai

Pagrindinės krašto tautos yra fulbiai, gbajai, tikarai, mbumai ir kt. Ryškią daugumą regiono gyventojų sudaro musulmonai (dauguma jų – fulbiai), tarp kitų tautų yra išpažįstančių krikščionybę ir vietinius tikėjimus (ypač Nigerijos pasienyje).

## Administracinis suskirstymas

Regionas padalintas į 5 departamentus (skliaustuose – administracinis centras):
* Džeremo departamentas (Tibatis)
* Faro ir Deo departamentas (Tigneras)
* Majo-Banjo departamentas (Banjas)
* Mberės departamentas (Meiganga)
* Vinos departamentas (Ngaunderė)
Ritualinė ambientinė muzika

**ritualinė ambientinė muzika** (***ritual ambient***) – tamsiosios ambientinės muzikos požanris, kuriame kuriama ritualų atmosfera. Nuo kitų ambientinės muzikos požanrių skiriasi gausesniu akustinių instrumentų naudojimu, chorų, vokalų iš kitų kūrinių panaudojimu. Viso kūrinio tikslas, sukurti garsinę ritualo atmosferą – tam panaudojami įvairūs senoviniai instrumentai, maldų, šamanistinių virštonių garsai, gamtos garsai (pvz., ugnies degimo, paukščių čiulbėjimo), hipnotizuojantys, ištęsti (drone) elektroniniai garsai.

Ritualinės ambientinės muzikos atlikėjai paprastai kuria sektos, ar kokio kito okultinio darinio įvaizdį – savo gyvuose pasirodymuose, videoklipuose, fotosesijose dažnai vaizduoja prietemą, naudoja deglus, žvakes, įvairius religinius, maginius simbolius, neįprastą aprangą. Dalis ritualinės ambientinės muzikos atlikėjų savo muzika kuria savitą religinę, ritualinę sistemą, kiti atkuria literatūros kūriniuose (pvz., Cthulhu, Kastaneda) minimų ritualų arba senovinių religijų (skandinavų, Mezoamerikos, šamanų ir kt.) ritualų atmosferą.

Ritualinė ambientinė muzika ženkliai persipina su kitais tamsiojo ambiento požanriais (drone, industrial, tribal), apeigine etnine muzika.

Atlikėjai: Zero Kama, Arktau Eos, Halo Manash, Wolfsblood, Aghast, Aeoga, Herbst9, Hexentanz ir kt. Ritual ambient kūrinių yra sukūrę Raison D'être, Nox Arcana, Jorge Reyes, Wardruna ir kt.

## Šaltiniai
Centrinis regionas (Kamerūnas)

**Centrinis regionas** (, ) – administracinė teritorija vidurio–pietų Kamerūne. Ribojasi su Adamavos regionu šiaurėje, su Rytų regionu rytuose, su Pietų regionu pietuose, su Pakrantės ir Vakarų regionais vakaruose. Administracinis centras – Jaundė.

## Geografija
Visa regiono teritorija yra Pietų Kamerūno plokščiakalnyje, iškylančiame į 500–1000 m aukštį. Paviršius banguotas, išraižytas slėnių. Aukščiausia vieta – Mbam Minkomas (1295 m). Upės vandeningos, slenkstėtos. Svarbiausios upės yra Sanaga, Džeremas, Niongas. Būdingi miškingų savanų plotai, didesni miškų masyvai išlikę draustiniuose.

## Gyventojai

Dauguma regiono gyventojų priklauso beti-pahuinų gentims. Kitos tautos: bankimai, bamunai, makai, lafai, tikarai, fulbiai ir kt. Gyventojų dauguma yra krikščionys (daugiausia katalikai ir presbiterionai), kaimiškose vietovėse paplitęs sinkretizmas ir vietiniai tikėjimai.

Europos misionieriai regione įsikūrė vokiečių ir prancūzų kolonijų valdymo laikotarpiu. Nuo tada krikščionybė tapo dominuojančia religija. Pagrindinės konfesijos yra presbiterionizmas ir Romos katalikybė, nors tradicinės animizmo praktikos ir toliau egzistuoja kartu su krikščionybe, ypač kaimo bendruomenėse.

## Administracinis suskirstymas

Regionas padalintas į 10 departamentų (skliaustuose – administracinis centras):
* Aukštutinės Sanagos departamentas (Nanga Ebokas)
* Lekijė departamentas (Monatelė)
* Mbamo ir Inubu departamentas (Bafija)
* Mbamo ir Kimo departamentas (Ntujis)
* Mefu ir Afambos departamentas (Mfu)
* Mefu ir Akono departamentas (Ngumu)
* Mfundžio departamentas (Jaundė)
* Niongo ir Kelės departamentas (Eseka)
* Niongo ir Mfumu departamentas (Akonolinga)
* Niongo ir Soo departamentas (Mbalmajas)
Pietų regionas (Kamerūnas)

**Pietų regionas** (, ) – administracinė teritorija pietų Kamerūne. Ribojasi su Pakrantės ir Centriniu regionais šiaurėje, su Rytų regionu rytuose, su Kongo Respublika, Gabonu ir Pusiaujo Gvinėja pietuose. Iš vakarų skalauja Gvinėjos įlanka. Administracinis centras – Ebolova.

## Geografija
Pakrantę užima žemumos, toliau rytuose paviršius kyla į Kribio-Dualos baseiną (300–600 m), kol pasiekia Pietų Kamerūno plokščiakalnį (500–1000 m). Ntemo masyve yra aukščiausia regiono vieta, iškylanti į 1400 m aukštį. Upės priklauso Atlanto vandenyno (Niongas, Ntemas) ir Kongo (Dža) baseinams. Beveik visą Pietų regiono plotą dengia drėgnieji atogrąžų miškai. Vandenyno pakrantėje veši mangrovės. Regiono teritorijoje yra į UNESCO įtraukto Dža faunos draustinio dalis.

## Gyventojai

Regione dominuoja beti-pahuinų gentys: fangai, bulu, ntumu ir kt. Prie jūros gyvena bakolai, ngumbai, batangai, basai, o rytuose – pigmėjų gentis bakai. Gyventojų dauguma yra krikščionys (daugiausia katalikai ir presbiterionai), kaimiškose vietovėse paplitęs sinkretizmas ir vietiniai tikėjimai.

## Administracinis suskirstymas

Regionas padalintas į 4 departamentus (skliaustuose – administracinis centras):
* Dža ir Lobo departamentas (Sangmelima)
* Mvilos departamentas (Ebolova)
* Okeano departamentas (Kribis)
* Ntemo Slėnio departamentas (Ambamas)
Pietvakarių regionas (Kamerūnas)

**Pietvakarių regionas** (, ) – administracinė teritorija vakarų Kamerūne. Ribojasi su Šiaurės Vakarų, Vakarų ir Pakrantės regionais šiaurėje ir rytuose, su Nigerija vakaruose. Iš pietų skalauja Gvinėjos įlanka. Administracinis centras – Buėja.

## Geografija
Vandenyno pakrantė žema, pelkėta, išraižyta upių estuarijų, apaugusi mangrovių sąžalynais. Kitą regiono dalį užima vulkaninis kalnagūbris su veikiančiu Kamerūno ugnikalniu (4040 m). Šiaurinė dalis kalnuota, palaipsniui pereina į Adamavos plokščiakalnį. Driekiasi savanos, tropiniai miškai. Įsteigtas Korupo nacionalinis parkas. Svarbiausia upė – Krosas (Manju).

## Gyventojai

Regione gyvena bamilekiai, bamumai, tikarai, orokai ir kt. Gyventojų dauguma yra krikščionys (daugiausia katalikai ir presbiterionai), kaimiškose vietovėse paplitęs sinkretizmas ir vietiniai tikėjimai. Pietvakarių ir Vakarų regionuose, priešingai nei likusioje šalies dalyje, vyrauja anglų kalba.

## Administracinis suskirstymas

Regionas padalintas į 6 departamentus (skliaustuose – administracinis centras):
* Fako departamentas (Limbė)
* Kupė-Manengubos departamentas (Banžemas)
* Lebialemo departamentas (Mendžis)
* Manju departamentas (Mamfė)
* Memo departamentas (Kumba)
* Ndiano departamentas (Mundemba)
Šiaurės Vakarų regionas

**Šiaurės Vakarų regionas** (, ) – administracinė teritorija vakarų Kamerūne. Ribojasi su Adamavos regionu rytuose, su Vakarų regionu pietuose, su Pietvakarių regionu pietvakariuose, su Nigerija šiaurėje. Administracinis centras – Bamenda.

## Geografija
Regiono paviršius kalnuotas, jį daugiausia užima vulkaninis masyvas, iškylantis iki 3011 m (Oku kalnas). Gausu kraterinių ežerų, jų tarpe pagarsėjęs Nioso ežeras. Svarbiausios upės – Menčumas, Nunas, Momas, Kumbis. Plyti drėgnosios savanos ir tropiniai miškai.

## Gyventojai

Regione gyvena tikarai, vidikumai, mogamai, fulbiai ir kt. Gyventojų dauguma yra krikščionys (daugiausia katalikai ir presbiterionai), bei musulmonai, kaimiškose vietovėse paplitęs sinkretizmas ir vietiniai tikėjimai.

## Administracinis suskirstymas

Regionas padalintas į 7 departamentus (skliaustuose – administracinis centras):
* Bojo departamentas (Fundongas)
* Bujo departamentas (Kumbas)
* Dongos–Mantungo departamentas (Nkambė)
* Menčumo departamentas (Vumas)
* Mezamo departamentas (Bamenda)
* Momo departamentas (Mbengvis)
* Ngo–Ketundžijos departamentas (Ndopas)
Vakarų regionas (Kamerūnas)

**Vakarų regionas** (, ) – administracinė teritorija vakarų Kamerūne. Ribojasi su Adamavos regionu šiaurės rytuose, su Centriniu regionu rytuose, su Pakrantės regionu pietuose, su Pietvakarių regionu pietvakariuose, su Šiaurės Vakarų regionu šiaurės vakaruose. Administracinis centras – Bafusamas.

## Geografija
Regiono paviršius kalnuotas, jį daugiausia užima vulkaninis Bambutoso masyvas, iškylantis iki 2274 m (Bambutoso k.). Pakraščiuose paviršius leidžiasi į plynaukštes. Gausu kraterinių ežerų. Svarbiausios upės – Mbamas, Nkamas, Nunas. Daugiausia plyti savanos, miškų yra išlikę upių slėniuose, kalnuose.

## Gyventojai

Regione vyrauja įvairios bamilekių gentys, bamumai, tikarai Gyventojų dauguma yra krikščionys (daugiausia katalikai) bei musulmonai, kaimiškose vietovėse išlikę vietiniai tikėjimai.

## Administracinis suskirstymas

Regionas padalintas į 8 departamentus (skliaustuose – administracinis centras):
* Bambutoso departamentas (Mbuda)
* Aukštutinio Nkamo departamentas (Bafangas)
* Aukštumų–Plynaukštės departamentas (Bahamas)
* Kungo–Chi departamentas (Bandžunas)
* Menua departamentas (Dšangas)
* Mifi departamentas (Bafusamas)
* Ndė departamentas (Bangangtė)
* Nuno departamentas (Fumbanas)
Kaguja

**Kaguja** () arba **SELENE** (nuo , ) – Japonijos 2007 m. rugsėjo 14 d. į kosmosą paleistas Mėnulio palydovas, veikęs iki 2009 m. birželio 10 d. Kaguja tyrinėjo Mėnulio kilmę, formavimąsi ir rinko informaciją, reikalingą tolimesniam tyrimų vystymui. Palydovas skriejo maždaug 100 km aukštyje, kuris misijai artėjant prie pabaigos buvo palaipsniui mažinamas ir galiausiai, kaip planuota, Kaguja sudužo atsitrenkęs į Mėnulio paviršių.

Kaguja į orbitą buvo paleistas su H-IIA kosmine raketa iš Tanegašimos kosminių skrydžių centro.

Palydovo pavadinimas kilo iš X a. pasakos apie bambukų kirtėją, kurios viena iš veikėjų yra Mėnulio princesė Kaguja.

2017 m. Japonija planuoja į Mėnulį išsiųsti antrą misiją, pavadintą SELENE-2.

## Šaltiniai

## Nuorodos
* Oficialus puslapis
Paulius Rabikauskas

**Paulius Rabikauskas** (g. 1920 m. rugpjūčio 16 d. Gudžiūnuose, Kėdainių rajone – 1998 m. kovo 7 d. Romoje) – katalikų kunigas, teologas, istorikas, Lietuvių katalikų mokslo akademijos akademikas (nuo 1961 m.).

## Biografija
Gimė 1920 m. rugpjūčio 16 d. Gudžiūnuose. 1933 m. įstojo mokytis į Kauno jėzuitų gimnaziją. 1938 m. tapo jėzuitų ordino nariu. 1942–1944 m. Pagryžuvyje mokėsi filosofijos. 1944 m. pasitraukė į Vokietiją. Šalia Miuncheno esančio Pulacho miesto kolegijoje tęsė filosofijos ir teologijos studijas. 1948 m. liepos 25 d. buvo įšventintas į kunigus. Teologijos studijas baigė 1949 m. Büreno kolegijoje (Šiaurės Reino-Vestfalijos žemė). 1951–1953 m. studijavo Bažnyčios istoriją Romos Popiežiškajame Grigaliaus universitete. Nuo 1953 iki 1955 m. Miuncheno universitete studijavo lotynų kalbą, diplomatiką ir paleografiją. Nuo 1954 m. iki 1994 m. Grigaliaus universitete dėstė paleografiją ir popiežių diplomatiką. Nuo 1970 iki 1973 m. ir nuo 1985 iki 1991 m. buvo Grigaliaus universiteto Bažnyčios istorijos fakulteto dekanas. Nuo 1975 m. iki 1978 m. universiteto vicerektorius. 1961 m. tapo profesoriumi. Nuo 1962 m. Lietuvių katalikų mokslo akademijos mokslinis sekretorius. Nuo 1975 m. tarptautinio mokslinio žurnalo *Archivum Historiae Pontificiae* redaktorius. 1992 m. popiežius Jonas Paulius II P. Rabikauską paskyrė Šventųjų skelbimo kongregacijos konsultantu. 1994 m. Vilniaus universitetas suteikė garbės daktaro vardą. Rašė mokslinius straipsnius apie jėzuitų veiklą, Vilniaus universitetą Lietuvoje enciklopedijoms, periodiniams leidiniams.

## Bibliografija
* Vilniaus universiteto įkūrimas. Karaliaus ir popiežiaus dotacijos (The Foundation of the University of Vilnius. Royal and Papal Grants.), 1979.
* Lietuvos globėjas Šv. Kazimieras, 1993.
* Ankstyvieji Vilniaus universiteto istorijos šaltiniai, 2009 (knygos sudarytojas).

## Šaltiniai

## Nuorodos
* Paulius Rabikauskas 
* Kristaus Bažnyčios kunigas–europinio garso istorikas
Pakrantės regionas

**Pakrantės regionas** (, ) – administracinė teritorija pietvakarių Kamerūne. Ribojasi su Pietvakarių regionu šiaurės vakaruose, su Vakarų regionu šiaurėje, su Centriniu regionu rytuose, su Pietų regionu pietuose. Iš pietvakarių skalauja Bonio įlanka. Administracinis centras – Duala.

## Geografija
Didesnę dalį teritorijos užima pelkėta pakrantės žemuma, rytuose paviršius kyla į Pietų Kamerūno plokščiakalnį. Pakrantė išraižyta estuarijų, iš kurių didžiausia – Vurio estuarija. Svarbiausios upės – Sanaga ir Vuris.

## Gyventojai

Vyraujančios tautos: dualai, mungai, basai ir kt. Gyventojų dauguma yra krikščionys (daugiausia katalikai ir presbiterionai), kaimiškose vietovėse paplitęs sinkretizmas ir vietiniai tikėjimai.

## Administracinis suskirstymas

Regionas padalintas į 4 departamentus (skliaustuose – administracinis centras):
* Mungo departamentas (Nkongsamba)
* Nkamo departamentas (Jabasis)
* Sanagos-Pajūrio departamentas (Edėja)
* Vurio departamentas (Duala)
Pilkoji skorpionblakė

**Pilkoji skorpionblakė** (*Nepa cinerea*) – gana dažnai Lietuvos vandenyse sutinkama skorpionblakių šeimos atstovė.

Blakės kūnas (be kvėptuko) yra 12–23 mm ilgio, suplotas, pilkai rudos spalvos. Kūno plotis 6–10 mm. Galva nedidelė, trikampio formos. Antenos trumpos. Pilvelio viršutinė dalis raudona arba oranžinė; matoma, kai blakė išskleidžia sparnus. Sparnai tamsūs, su raudonomis ar oranžinėmis gyslomis.
Priekinės kojos storos, trumpos ir stiprios, transformuotos į čiumpamuosius organus, skirtos grobiui sučiupti ir laikyti.
Pilvelis baigiasi ilgu kvėptuku, kurio pagalba skorpionblakė kvėpuoja. Nauja oro porcija blakė įkvepia pro kvėptuką, kurį iškiša virš vandens paviršiaus.

Patelės kiaušinėlius deda ant augalų stiebų (po vandeniu) gegužės mėnesį. Po 3–4 savaičių išsirita nimfos. Nauja karta subręsta rugpjūčio mėnesį.

Dažniausiai jas galima rasti sekliuose stovinčiuose ar lėtai tekančiuose vandenyse, kuriuose gausu vandenžolių ir yra plonas purvo, dumblo sluoksnis. Blakė sustingsta, imituoja rudą lapelį (dažnai palenda po plonu purvo sluoksniu) ir laukia plaukiančio pro šalį grobio; jam priartėjus staigiai čiumpa priekinėmis kojomis, įduria straubliuku ir iščiulpia. Taip pat gaudo netyčia į vandenį įkritusius vabzdžius.

Paplitusi Europoje, Afrikoje ir šiaurinėje Azijos dalyje (išskyrus Kiniją).

## Šaltiniai
Šiaurės regionas (Kamerūnas)

**Šiaurės regionas** (, ) – administracinė teritorija šiaurės Kamerūne. Ribojasi su Adamavos regionu pietuose, su Nigerija vakaruose, su Tolimosios Šiaurės regionu šiaurėje, su Čadu rytuose, su Centrinės Afrikos Respublika pietryčiuose. Administracinis centras – Garua.

## Geografija
Didžiąją dalį teritorijos užima Benuė įduba, tik vietomis teiškylanti virš 200 m aukščio. Pietuose paviršius stačiais skardžiais kyla į Adamavos plokščiakalnį. Šiaurėje driekiasi Kaelės aukštuma bei Mandaros kalnai. Svarbiausia upė yra Benuė su intaku Majo Kebiu. Kita svarbi upė Vina priklauso Logonės baseinui. Benuė slėnyje įrengtas didelis Lagdo tvenkinys. Vyrauja savanų kraštovaizdžiai (nuo miškingų pietuose iki krūmingų šiaurėje). Įsteigti Buba Ndžidos, Benuė, Faro nacionaliniai parkai.

## Gyventojai

Regiono tautinė sudėtis labai marga, bet didesnę dalį vietinių gyventojų sudaro Adamavos kalbomis kalbančios tautos (mbumai, dijai, čambai, fanbiai, gimbiai ir kt.). Pakraščiuose gyvena Čado kalbomis kalbančios tautos (ndžanjai, gudiai, gavarai, dabai, zimiai, mundangai ir kt.), bei Vidurio Sudano kalba kalbantys gambajai. Regione taip pat daug fulbių, atsikrausčiusių iš šiaurės. Dėl jų įtakos regione paplitęs islamas. Kitos tautos išpažįsta daugiausia krikščionybę (ypač katalikybę) ir vietinius tikėjimus.

## Administracinis suskirstymas

Regionas padalintas į 4 departamentus (skliaustuose – administracinis centras):
* Benuė departamentas (Garua)
* Faro departamentas (Polis)
* Majo–Lučio departamentas (Gjuderas)
* Majo–Rėjaus departamentas (Čolirė)
Šiaurės regionas

**Šiaurės regionas** reiškia šiuos administracinius vienetus:

* Šiaurės regionas – Kamerūne;
* Šiaurės regionas – Malavyje;
* Šiaurės regionas – Ganoje;
* Šiaurės regionas – Burkina Fase;
* Šiaurės regionas – Portugalijoje;
* Šiaurės regionas – Brazilijoje.
Vakarų regionas

**Vakarų regionas** reiškia šiuos administracinius vienetus:

* Vakarų regionas – Kamerūne;
* Vakarų regionas – Nepale;
* Vakarų regionas – Ganoje.
Liftas

**Liftas** – šachtinio tipo keltuvas su kabina, skirtas vertikaliam arba nuolydiniam keleivių arba krovinių kėlimui. 

## Istorija
Lifto prototipai buvo žinomi Senovės Romoje, Egipte. Teigiama, kad pirmą keltuvą, skirtą kilnoti statybinėms medžiagoms (medinėms sijoms ir akmeniniams tašams), sukonstravo Archimedas.

Pirmieji šiuolaikinio tipo liftai atsirado XVII a. – XVIII a. Anglijoje ir Prancūzijoje, Rusijoje. Oficialiai laikoma, kad pirmasis keleivinis liftas, kuriame buvo įrengtos kabinos apsaugos nuo kritimo priemonės, buvo įrengtas 1857 m. Niujorke. 1867 m. hidraulinis liftas buvo pademonstruotas Pasaulinės parodos Paryžiuje metu. Šiais liftais buvo galima greičiau kilti ir leistis. Pirmasis elektrinis liftas buvo pagamintas 1880 m. Liftų atsiradimas leido sparčiai statyti dangoraižius. Lietuvoje pirmasis liftas buvo įrengtas 1926 m. Kauno gyvenamajame name. Vienas pirmųjų greitaeigių liftų Lietuvoje buvo sumontuotas 1979 m. Vilniaus televizijos bokšte.

## Veikimas
Šiuo metu dažniausiai naudojami elektriniai liftai. Jų pavara paprastai tvirtinama ant specialios platformos viršutinėje šachtos dalyje. Lifto kabina yra keliama specialiais lynais ar diržais, vyniojamais ant pavaros suktuvo būgno ar skriemulio. Kabinos, pakabintos ant diržų ar lynų per pakabą juda specialiomis kreipiamosiomis, pritvirtintomis prie lifto šachtos sienos. Šachtos duobėje paprastai įrengiami atraminiai buferiai, sulaikantys nuo smūgio kabiną ar atsvarus, kurie mažina jėgą, reikalingą kabinai kelti. Lifto durys atsidaro arba užsidaro teleskopiniu būdu. Kabinoje paprastai būna įrengtas valdymo pultas sujungtas su automatiniu lifto valdymo įrenginiu. Keleiviniai liftai gali būti kelių aukštų. Jie montuojami gyvenamuosiuose ir administraciniuose pastatuose. Krovininiai liftai įrengiami gamyklose, sandėliuose, parduotuvėse, šachtose. Šiuolaikiniai keleviniai liftai vienu metu kelia iki 30 asmenų, krovininiai – iki 10 tonų krovinį.

## Klasifikavimas
Liftai yra skirstomi į kelias kategorijas. *Pagal paskirtį* liftai būna:

* Keleiviniai
* Krovininiai.
* Ligoninių
* Mišrios paskirties.

*Pagal pavaros konstrukciją*:

* Elektriniai.
* Hidrauliniai.
* Pneumatiniai.

*Pagal konstrukciją*:
* Krovininiai
* Hidrauliniai.
* Panoraminiai.
* Kotedžų.
* Pneumatiniai.
* Šaligatvių.

## Šaltiniai
Petrašiūnų dolomito telkinys

**Petrašiūnų dolomito telkinys** – naudingųjų iškasenų – dolomitų telkinys Šiaurės Lietuvoje, Pakruojo rajono savivaldybės teritorijoje, tarp Kruojos ir Ežerėlės upių.

## Telkinys
Vienas didžiausių dolomito telkinių Lietuvoje. Išžvalgyti ištekliai siekia 25 mln. m³. Per metus išgaunama iki 0,4 mln. m³. Kasamas nuo 1960 m. Iškasamas devono sistemos Stipinų svitos dolomitas. Naudingosios iškasenos klodo storis 3,0–9,0 m. Kasamas atviruoju būdu. Iškasus dolomitą, jis naudojamas skaldai gaminti.

## Šaltiniai
Rytų regionas (Kamerūnas)

**Rytų regionas** (, ) – administracinė teritorija pietryčių Kamerūne. Ribojasi su Adamavos regionu šiaurėje, su Centrinės Afrikos Respublika rytuose, su Kongo Respublika pietuose, su Pietų ir Centriniu regionais rytuose. Administracinis centras – Bertua.

## Geografija
Visą teritoriją užima 500–1000 m aukščio Pietų Kamerūno plokščiakalnis, tik pietuose paviršius nusileidžia iki 200 m. Atlanto vandenyno baseinui priklauso Niongo ir Lomo upės, o Dža, Kadėjus, Sanga priklauso Kongo baseinui. Du trečdalius regiono teritorijos dengia drėgnieji atogrąžų miškai. Likusioje teritorijoje auga miškingos savanos. Į regiono teritoriją įeina Dža biosferos rezervatas.

## Gyventojai

Didesniąją gyventojų dalį sudaro bantų tautos: makai, badžviai, nzimiai, mpo, mpomamai ir kt. Adamavos-Ubangio tautoms priklauso gbetai ir gbajai bei pigmėjų gentis bakai. Dauguma gyventojų krikščionys (katalikai, presbiterionai), nemažai išpažįsta vietinius tikėjimus. Šiaurėje yra musulmonų.

## Administracinis suskirstymas

Regionas padalintas į 4 departamentus (skliaustuose – administracinis centras):
* Bumbos ir Ngoko departamentas (Jokaduma)
* Aukštutinio Niongo departamentas (Abong Mbangas)
* Kadėjaus departamentas (Baturis)
* Lomo ir Džeremo departamentas (Bertua)
Tolimosios Šiaurės regionas

**Tolimosios Šiaurės regionas** (, ) – administracinė teritorija šiaurės Kamerūne. Ribojasi su Šiaurės regionu pietuose, su Nigerija vakaruose, su Čadu rytuose. Administracinis centras – Marua.

## Geografija
Didžiąją dalį teritorijos užima Čado lyguma, kurios vidutinis aukštis yra 280 m. Žemiausią dalį sudaro Diamarės lyguma su iškilusiais atlikuonimis. Nigerijos pasienyje iškilę Mandaros kalnai, regione pasiekiantys 1442 m aukštį (Turu k.). Dalis provincijos upių priklauso Nigerio (Benuė) baseinui: Majo Kebis, Majo Lutis ir jų intakai. Kitos upės (Logonė, Šaris) priklauso Čado ežero baseinui. Šis ežeras telkšo pačioje regiono šiaurėje, tačiau nuolat senka. Taip pat Čado pasienyje yra nemažas Fiangos ežeras. Būdingas sausųjų savanų kraštovaizdis, paplitęs dykumėjimo reiškinys. Įsteigti Vazos, Kalamalu nacionaliniai parkai.

## Gyventojai

Regionas apima dvi kultūrines Afrikos zonas – Kanem-Bornu šiaurėje ir Adamavos pietuose. Šiaurinėje dalyje vyrauja bagarai (arabai), susimaišę su smulkiomis čadines kalbas vartojančiomis tautelėmis – kotokais, makariais, budumais ir kt. Yra kanurių (kalbančių Sacharos grupės kalba).

Adamavos kultūrinėje zonoje didesniąją gyventojų dalį sudaro fulbiai, dažniausiai susimaišę su kitomis etninėmis grupėmis. Pietuose ir vakaruose gyvena Adamavos tautos – tupuriai, mundangai, masai ir daug kitų. Čadinių kalbų tautoms priklauso musgumai, mandarai, madžerai, kapsikiai ir kt. Ypač didelė kalbinė įvairovė yra į pietus nuo Mandaros kalnų. Didžioji dauguma gyventojų išpažįsta islamą (sunitai), likusieji daugiausia krikščionys.

## Administracinis suskirstymas

Regionas padalintas į 6 departamentus (skliaustuose – administracinis centras):
* Diamarės departamentas (Marua)
* Logonės ir Šario departamentas (Kuseris)
* Majo–Danajo departamentas (Jagua)
* Majo–Kanio departamentas (Kaelė)
* Majo–Savos departamentas (Mora)
* Majo–Canagos departamentas (Mokolas)
Karklė (reikšmės)

**Karklė** turi įvairias reikšmes:

Kaimai:
* Karklė – etnografinis kaimas Klaipėdos raj.
* Mysovka (Karklė) – pervadinta gyvenvietė Kaliningrado srityje
Upės:
* Karklė (Nemunas) – dešinysis Nemuno intakas Kauno raj.
* Karklė (Akmena) – kairysis Akmenos intakas
* Karklė (Gausantė) – kairysis Gausantės intakas
* Karklė (Liepona) – dešinysis Lieponos intakas Vilkaviškio raj.

Kita:
* Karklė (festivalis) – muzikos ir menų lauko festivalis, vykstantis Karklėje
Bertua

**Bertua** () – miestas pietrytinėje Kamerūno dalyje, plynaukštėje, prie Džadombės upės. Rytų regiono administracinis centras. Yra vietinis oro uostas, keliai į Jaundę, Ngaunderę, Nanga Eboką, Berberatį. Prekyba žemės ūkio produkcija, miškų kirtimas. Veikia universitetas, katedra.

## Istorija

Bertua gyvenvietė įkurta 1927 m.
Marua

**Marua** () – miestas Kamerūno šiaurėje, prie Ferngo ir Kaliao upių. Tolimosios Šiaurės regiono administracinis centras. Keliai į Ngaunderę, Maidugurį, Ndžameną, yra oro uostas. Medvilnės, maisto pramonė. Amatai. Prekyba žemės ūkio produkcija. Veikia žemės ūkio mokykla, etnografijos muziejus, kelios mečetės, protestantų bažnyčia, yra karinė bazė. Į šiaurę nuo Marua prasideda Vazos nacionalinis parkas.
Ngaunderė

**Ngaunderė** () – miestas vidurio Kamerūne, Ngaunderės plokščiakalnyje. Adamavos regiono administracinis centras. Svarbus transporto mazgas: yra oro uostas, geležinkelio linija į Jaundę, plentai į Marua, Bertua, Jaundę. Medvilnės, maisto pramonė. Prekyba medvilne, bananais, kitais vaisiais. Netoliese kasamas boksitas. Veikia universitetas, Lamido didžioji mečetė, katedra, protestantų ligoninė.

Mieste vyrauja fulbių ir mbumų tautos.


Image:Downtown Ngaoundere.jpg|Miesto centras
Image:N'Gaoundere Market.jpg|Turgus
Image:Stazione di Ngaoundéré.jpg|Geležinkelio stotis
File:LamidoGrandMosque.jpg|Lamido didžioji mečetė
Ebolova

**Ebolova** () – miestas pietų Kamerūne, 130 km į pietus nuo Jaundės. Pietų regiono administracinis centras. Yra oro uostas, keliai į Jaundę, Kribį, Sangmelimą, Ojemą. Prekyba žemės ūkio produkcija (kakava, vaisiais), medienos apdibimas. Veikia katedra.

## Šaltiniai
Bafusamas

**Bafusamas** () – miestas vakarų Kamerūne, Bambuto kalnuose, į šiaurės rytus nuo Dualos. Vakarų regiono administracinis centras. Keliai į Dualą, Bamendą, Jaundę, Banją, yra oro uostas. Prekyba kava, arbata, tabaku, kolos riešutais, chininmedžių žieve. Kertama mediena. Veikia katedra.

Vyraujanti tauta – bamilekiai.
Baltic Chain Tour

**Baltic Chain Tour** – kasmetinės daugiadienės dviračių plento varžybos per Baltijos šalis. varžybos skirtos Baltijos keliui atminti. 2.2 klasės Europos turo etapas. Vienintelės tarptautinės dviračių plento varžybos Lietuvoje įtrauktos į UCI tarptautinį kalendorių.

## Istorija

## Etapai

## Prizininkai

## Nuorodos
* Oficiali svetainė
Nkongsamba

**Nkongsamba** () – miestas vakarų Kamerūne, Pakrantės regione, 170 km į šiaurės rytus nuo Dualos. Departamento centras. Geležinkelio linija į Dualą, praeina Bafusamo–Dualos plentas. Kavos apdirbimas. Muilo, alaus gamybos, medienos, metalo apdirbimo pramonė. Aliejinių palmių, bananų, kavamedžių auginimo regiono centras.

## Šaltiniai
Edėja

**Edėja** () – miestas pietvakariniame Kamerūne, Pakrantės regione, į pietryčius nuo Dualos, Sanagos kairiajame krante. Departamento centras. Transporto mazgas: pro miestą eina Dualos–Jaundės plentas ir geležinkelis, atsišakoja kelias į Kribį. Veikia aliuminio kombinatas. Popieriaus ir celiuliozės, metalo apdirbimo, maisto (aliejaus) pramonė. Apylinkėse auginami bananai, kakavmedžiai, aliejinės palmės.

## Šaltiniai